
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.901/2016-17

R E P U B L I K A   H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, povodom prijedloga za otvaranje stečajnog postupka nad dužnikom DUPIN d.o.o. za podvodno ronjenje, trgovinu, turizam i usluge, MBS: 090000690, OIB: 45802829202, izvan ročišta, izvan ročišta, dana 10. lipnja 2016. godine


r i j e š i o    j e

I.	Pozivaju se osobe koje imaju pravni interes da se provede stečajni postupak nad dužnikom DUPIN d.o.o. za podvodno ronjenje, trgovinu, turizam i usluge, MBS: 090000690, OIB: 45802829202, u roku petnaest (15) dana na ime predujma za pokriće troškova kako prethodnog i otvorenog stečajnog postupka, solidarno uplatiti u korist računa ovog suda br. HR1623900011300000664 otvorenog kod Hrvatske poštanske banke d. d., Zagreb, pozivom na broj 10-901-2016, iznos od 15.000,00 kuna, te u istom roku potvrdu o uplati dostaviti u sudski spis pozivom na posl.br. St. 901/2016.

II.	Rješenje će se objaviti na oglasnoj ploči suda.

III.	 Ako vjerovnici dužnika ne postupe u skladu s ovim rješenjem i u ostavljenom roku ne uplate u točki I. određeni predujam za pokriće troškova prethodnog i otvorenog stečajnog postupka, stečajni sudac će temeljem čl. 132. Stečajnog zakona donijeti odluku o otvaranju i zaključenju stečajnog postupka, te se stečajni postupak neće provesti i na odgovarajući će se način primijeniti odredbe čl. 286. do 292. Stečajnog zakona.

IV.	Ako se stečajni postupak zaključi prema čl. 132. Stečajnog zakona, a dužnik nema sredstava za pokriće najnužnijih troškova, sredstva će se isplatiti na teret Fonda za namirenje troškova stečajnog postupka.


Obrazloženje

Financijska agencija RC Split, Podružnica Dubrovnik je podnijela ovom sudu 29. ožujka 2016. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 1. rujna 2015. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 1.849 dana u ukupnom iznosu od 42.156,42 kuna, da ima 1 zaposlenog, da ima račun kod OTP banka Hrvatska d.d., da ne raspolaže drugim podacima o imovini, te da nema zaplijenjenih sredstava na ime predujma za namirenje troškova stečajnog postupka.
 
Rješenjem ovog suda posl.br. St. 901/2016-4 od 8. travnja 2016. godine pokrenut je postupak radi utvrđenja uvjeta za otvaranje stečajnog postupka (prethodni postupak) nad dužnikom.

U prethodnom postupku o prijedlogu za otvaranje stečajnog postupka dužnik se nije izjasnio.

Iz potvrde FINA od 18. svibnja 2016. godine (list spisa 20-21) proizlazi da je račun dužnika na dan izdavanja potvrde u neprekidnoj blokadi 2.108 dana.

Prema dopisu Zemljišnoknjižnog odjela Općinskog suda u Dubrovniku od 14.04.2016. godine (list spisa 12) proizlazi da dužnik nema imovine, dok prema dopisu Ministarstva unutarnjih poslova Republike Hrvatske od 16.05.2016. godine (list spisa 15) dužnik ima u vlasništvu motorno vozilo marke Ford Transit 2,5 L, godine proizvodnje 1988., koji prema podacima Ministarstva financija Porezne uprave Područnog ureda Dalmacija Ispostava Dubrovnik od 07.06.2016. godine (list spisa 22) proizlazi da je vrijednost navedenog vozila 2.989,35 kuna. 

Prema 132. Stečajnog zakona (NN 71/15, dalje u tekstu SZ) ako prije otvaranja stečajnoga postupka sud utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, rješenjem će pozvati osobe koje imaju pravni interes za provedbom stečajnoga postupaka da u roku od 15 dana uplate predujam za namirenje troškova prethodnoga i otvorenoga stečajnog postupka, pa ako ne predujme traženi iznos, sud će donijeti rješenje o otvaranju i zaključenju stečajnoga postupka.

Iz rezultata provedenog prethodnog postupka proizlazi da dužnik ima imovinu koji nije dostatna ni za nužne troškove stečajnog postupka. 

Vjerovnici su poučeni sukladno čl. 132. SZ na posljedice ne postupanja po ovom rješenju.

Zbog navedenog, na temelju spomenutih propisa, odlučeno je kao u izreci rješenja. 
			
U Dubrovniku, dana 10. lipnja 2016. godine

								Stečajni sudac:

								Srđan Gavranić




POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).


DN-a (10.06.2016.g.):
· e oglasna ploča suda.

